CELEX: 62017CN0305
Language: el
Date: 2017-05-26 00:00:00
Title: Υπόθεση C-305/17: Αίτηση προδικαστικής αποφάσεως την οποία υπέβαλε το Okresný súd Bratislava (Σλοβακία) στις 26 Μαΐου 2017 — FENS spol. s r.o κατά Slovenská republika — Úrad pre reguláciu sieťových odvetví

14.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/7
            
         Αίτηση προδικαστικής αποφάσεως την οποία υπέβαλε το Okresný súd Bratislava (Σλοβακία) στις 26 Μαΐου 2017 — FENS spol. s r.o κατά Slovenská republika — Úrad pre reguláciu sieťových odvetví
   (Υπόθεση C-305/17)
   (2017/C 269/10)
   Γλώσσα διαδικασίας: η σλοβακική
   
      Αιτούν δικαστήριο
   
   Okresný súd Bratislava
   
      Διάδικοι στην υπόθεση της κύριας δίκης
   
   
      Ενάγουσα: FENS spol. s r.o
   
      Εναγομένη: Slovenská republika — Úrad pre reguláciu sieťových odvetví
   
      Προδικαστικά ερωτήματα
   
   
               1)
            
            
               Προσκρούει στο άρθρο 30 ΣΛΕΕ εθνική κανονιστική ρύθμιση όπως το άρθρο 12, παράγραφος 9, του Nariadenie vlády Slovenskej republiky č. 317/2007 Z. z., ktorým sa ustanovujú pravidlá pre fungovanie trhu s elektrinou (Κανονισμού 317/2007 της Κυβερνήσεως της Σλοβακικής Δημοκρατίας, περί κανόνων για τη λειτουργία της αγοράς ηλεκτρικής ενέργειας) [στο εξής: Κανονισμός], με το οποίο καθιερώνεται ειδική χρηματική επιβάρυνση για την εξαγωγή ηλεκτρικής ενέργειας από την επικράτεια της Σλοβακικής Δημοκρατίας, χωρίς να γίνεται διάκριση μεταξύ, αφενός, της εξαγωγής της ηλεκτρικής ενέργειας από τη σλοβακική επικράτεια προς τα κράτη μέλη της Ευρωπαϊκής Ένωσης και, αφετέρου, της εξαγωγής της από τη σλοβακική επικράτεια προς τρίτες χώρες, για την περίπτωση κατά την οποία ο εξαγωγέας της ηλεκτρικής ενέργειας δεν αποδεικνύει ότι η εξαγόμενη ηλεκτρική ενέργεια έχει εισαχθεί στην επικράτεια της Σλοβακικής Δημοκρατίας, ήτοι χρηματική επιβάρυνση που επιβάλλεται αποκλειστικώς για την ηλεκτρική ενέργεια που παράγεται εντός της επικράτειας της Σλοβακικής Δημοκρατίας και εξάγεται από αυτήν;
            
         
               2)
            
            
               Συνιστά φορολογική επιβάρυνση αποτελέσματος ισοδύναμου με δασμό, κατά την έννοια του άρθρου 28, παράγραφος 1, ΣΛΕΕ, μια χρηματική επιβάρυνση όπως η καθιερούμενη με τη διάταξη του άρθρου 12, παράγραφος 9, του [Κανονισμού], ήτοι επιβάρυνση που επιβάλλεται αποκλειστικώς για την ηλεκτρική ενέργεια που παράγεται εντός της Σλοβακικής Δημοκρατίας και συγχρόνως εξάγεται από την επικράτεια αυτής, χωρίς να γίνεται διάκριση μεταξύ της εξαγωγής προς τρίτες χώρες και της εξαγωγής προς τα κράτη μέλη της Ευρωπαϊκής Ένωσης;
            
         
               3)
            
            
               Συνάδει εθνική διάταξη όπως αυτή του άρθρου 12, παράγραφος 9, του [Κανονισμού] με την αρχή της ελεύθερης κυκλοφορίας των εμπορευμάτων η οποία κατοχυρώνεται από το άρθρο 28 ΣΛΕΕ;